**ÅRSBERETNING**

**2017**

**FOR**

**POSTPENSJONISTENE**

**I**

**SØR-TRØNDELAG**

**![MC900285368[1]]()**

**POSTPENSJONISTENE I SØR-TRØNDELAG**

**ÅRSBERETNING 2017**

Styret har hatt følgende sammensetning:

Leder: Arne O. Bendiksvold

Nestleder: Per Henry Hansen

Sekretær: Steinar Bjerke

Kasserer: Ragnhild Langrød

Styremedlem: Jorunn Gran

1. varamedlem: Randi Helene Svee

2. varamedlem: Hans Iversen

Revisor: Olav Grotdal

 Steinar Skare

Tur- og arrangementskomite: Sissel Døsvik

 Solveig Svensli

 Randi Helene Svee

Valgkomite: Hans R Iversen

 Ivar Johnsen

 Svein Otto Wold

Kontaktperson

Postpensjonistene/Postkom Arne O. Bendiksvold

**Medlemsoversikt pr. 31.12.2017**

Pr. 31.12.2017 hadde vi 304 medlemmer. Vi har fått 24 nye medlemmer i 2017 og av disse er 3 vervet. Antall medlemmer er likevel totalt redusert med 10 i forhold til 2016.

Mange lojale medlemmer bidrar sterkt til en tilfredsstillende drift av postpensjonistforeningen, og at pensjonistene står sterkere overfor sentrale myndigheter.

På grunnlag av meldinger og det vi selv har registrert, er følgende 6 medlemmer gått bort i løpet av 2017: Marie Ervik, Magnar Renå, Karen Weiseth, Johannes Kraakmo, Svanhild Merkesnes og Ågot Eide,

**Medlemsverving**

Alle som har vært organisert i Postkom får automatisk tilsendt medlemskap i Postpensjonistene. Registreringen blir gjort sentralt. De som velger ikke å bli medlemmer må selv reservere seg. Postpensjonistforeningen får kr 100,- i vervepremie for hvert medlem som vi selv aktivt verver. Utfordringen er som før å få nye pensjonister til komme på møter, delta i et tidligere postalt felleskap og bidra til en positiv utvikling.

**Elektronisk medlemsregister**

Postpensjonistforeningen lokalt har ansvaret for å holde det elektroniske medlemsregisteret ajour. Registreringen gjøres slik at medlemmer på samme postadresse får bare 1 eksemplar av medlemsbladet Pensjonisten.

I tillegg til navn, fødselsdata og postadresser, tlfnr. er det også registeret mailadresser. Av 304 medlemmer er det til nå registrert bare 95 mailadresser. Vi tror at langt flere bruker mail/data enn det medlemsregisteret nå gir inntrykk av. Oppfordringen er derfor fortsatt , send mailadressen din til: rlangrod@hotmail.com ( Ragnhild Langrød ).

**Arrangemente**r

Trøndelag har fått en ny Posten og Bring terminal i området Torgard, Tiller. Medlemmer var invitert til omvisning 9. og 10. oktober . 30 medlemmer var til stede. Vi fikk innblikk i et moderne bygg, og at Posten/Bring har vært gjennom store endringer fra vi selv var i arbeid.

Sangkoret Teleklang, som har medlemmer fra det tidligere Postkoret i Trondheim, inviterte også i år pensjonister fra Posten og Telenor til konsert 27.november i Telenors kantine på Tyholt. 38 postpensjonister var tilstede , og de fikk en hyggelig opplevelse med korsang, mye god mat og prøvd vinnerlykken.

Torsdag 7. desember hadde vi den tradisjonelle julelunsjen i Hornemansgården. Det var 58 medlemmer som møtte, og fikk en positiv opplevelse med nok og god julemat.

**Turer**

1.juni var det sesongavslutning med busstur til Ørlandet, besøk på Uthaugsgården, Austråtborgen og middag på Hovde gård. 42 medlemmer var med. Selv om været ikke var det beste, litt kaldt, var det en innholdsrik tur med mange opplevelser .

Utenlandsturen, 23.- 28. september var til Bilbao og San Sebastian. Da det ikke var direkte fly til Bilbao ble selve flyturen noe lang og hektisk for mange. 5 overnattinger på samme hotell var bra . Selv om det var besøk på Guggenheimmuseet ,vinsmaking og utflukt til San Sebastian, er oppfatningen at turen ut fra pris kunne hatt mer innhold og lengre varighet. 19 medlemmer var med.

Medlemmer i tur- og arrangementskomiteen/styret har vært på visningstur med Orklareiser til til Fyn, Danmark .

Styret takker tur- og arrangementskomiteen for godt utført arbeid i 2017.

**Faglig arbeid- møtevirksomhet**

Arne Bendiksvold er medlem av kontrollkomiteen i PFO, Trondheim

Arne Bendiksvold, Per H.Hansen og Ragnhild Langrød deltok i mars på Pensjonistenes Fellesorganisasjons,(PFO) årsmøte i Trondheim.

Arne Bendiksvold var 7.- 8 . juni på lederkonferansen til Postens pensjonistforbund i Drammen.

Arne Bendiksvold og Per H. Hansen deltok i oktober på lederkonferanse til PFO i Trondheim.

Brit Thrana Hansen er 4. varamedlem i styret til Postens pensjonistforbund .

**Styresake**r

Styret har hatt 8 møter i perioden . Tur- og arrangementskomiteen sine opplegg/planer har vært samordnet med styret via Randi Helene Svee, samt at komiteen hadde en evaluering av turer sammen med styret.

Styret har i flere møter drøftet hvordan skape aktiviteter/ha tema som bidrar til at flere og nye pensjonistmedlemmer finner interesse for å delta på møtene. Et mål for 2018 er at styret i større utstrekning enn tidligere skal orientere/ta opp tema som gjelder pensjonistene for dialog /innspill ,og bidra til en arbeidsform som åpner for synspunkter.

Videre at vi har medlemsmøter/andre samlinger med tema/opplegg som kan være av interesse for mange, inkl. attraktive turer.

Utfordringen ellers synes å være at mange pensjonister føler seg for unge til å begynne å gå på møter ,og at de ikke kjenner noen der fra før. Vi håper derfor at flere begynner å tenke at ved å møte ,bidrar du til fornying og at nye bekjentskap skapes. Opplegg med ett eget medlemsmøte for ”unge ”og nye pensjonister bør vurderes for å få mer innspill på fornying.

Styremøtene holdes på Postterminalen på Torgard, Tiller, ut fra forhåndsbestilt møterom, tilgang til kopimaskin og ikke lenger noen fast kontor/arkivplass. Flytting av terminalen til Torgard førte og til et behov for å endre postadressen til postboks ved Trondheim sentrum. Ny postadresse ble da : Postboks 350 , Sentrum ,7403 Trondheim.

Etter at vi er blitt ett Trøndelagsfylke har det vært drøftet om vi fortsatt skal ha 1 eller 2 lokale lavdelinger .Løsningen med 2 foreninger videreføres og nytt navn på foreningen behandles på et fellesmøte med ” Nord Trøndelag ” i januar måned.

Postpensjonistforeningen har 50- årsjubileum i 2020 , og styret har gjort tiltak i budsjett 2018 for å opprette en jubileumskonto til å dekke kostnader ved en eventuell markering. Plan er videre å opprette en jubileumskomite og styret trenger innspill på aktuelle medlemmer i komiteen. Et jubileumsskrift er og ønskelig, forutsatt av vi får noen til å være forfatter.

**Medlemsmøtene**

Det har vært 8 ordinære medlemsmøter i 2017, inklusive årsmøte.

På medlemsmøtene har det i 2017 gjennomsnittlig vært 34 medlemmer og som er 5 mindre enn i 2016.

Referat fra medlemsmøtene sammen med annen aktuell informasjon og innkalling til . medlemsmøte sendes f.t. ut til 270 postadresser. For at informasjon skal nå fram til alle er vi avhengig av å få melding når postadressen/mailadressen endres .

Arbeidet med å kopiere og sende ut informasjon krever mye tid ,og uten portofrihet har vi heller ikke i fremtid lenger økonomi til papirutsending. Mailadresser og bruk av internettsida til postpensjonistforeningen vil derfor være fremtidens løsning for å få informasjon ut til alle. Vi håper derfor at langt flere enn hva antall registrerte mailadresser viser, bruker internett, og internettadressen til infosiden er : postpensjonistene.no og velg avdeling.

Vi har på medlemsmøtene hatt mål om å ha tema med ett sosialt/faglig innhold:

* januar: trekkspillmusikk ved Olav;s
* februar: informasjon fra Vegareiser om dagstur før sommerferien og utenlandsturen på høsten
* mars: orientering fra Postens pensjonistforbund ved Jan Dybvik
* april: matnyttige råd for seniorer v/ Bodil Klungerbo og Ingvild Ødegård fra infosenteret i kommunen
* mai: mannskoret Nøkken med korsang og musikk
* september: gode historier fra livet i Trondheim by v/Trine Søraa og Tom Erik Sørensen
* oktober: brannopplæring v/ Kjetil Monkvik ,Tørndelag brann og redningstjeneste
* november: dagliglivet under krigen i Trondheim.v/Inger Røkke

Et tradisjonelt og viktig innslag for mange på møtene har vært åresalg/utlodning . Inntekten har gått til å dekke kostnadene til enkel servering på medlemsmøtene og noen ganger et lite overskudd til driften.

Medlemsbladet PostPens har opphørt etter at siste nummer kom i 1.kvartal i 2017.

Årsak var mangel på noe å formidle i egen avis, ettersom vi nå har fått internettside og at det sammen med referat fra møtene kom annen aktuell informasjon.

**Markering ved gravferd:**

Postens pensjonistforbund ved de lokale avdelinger har som kjent oppgaven med å melde inn og få bestilt krans/blomster på vegne av Posten ved bortgang av postens pensjonister.

For at styret skal greie oppgaven og sikre at vi fanger opp alle ved bortgang, er vi avhengig av meldinger fra medlemmene i hele distriktet vårt. Vi takker for all hjelp i det arbeidet.

**Økonomi**

Vår andel av medlemskontingenten er største inntektsgrunnlag for å dekke vår aktivitet. Medlemskontingenten for 2017 har vært kr. 230,- for alle medlemmer. Av medlemskontigenten beholder pensjonistforeningen kr. 60,-. pr. medlem. Størst andel går til Pensjonistforbundet med kr. 130,- og Postens pensjonistforbund beholder kr. 40,- pr. medlem.

At vi fortsatt har et stort antall medlemmer , bidrar derfor til å sikre årlig drift av postpensjonistforeningen.

I år har vi mottatt tilskudd fra Grasrotandelen på kr. 4 829,72 og 24 medlemmer har støttet oss. Beløpet er med på å skaffe nødvendige inntekter til foreningen. Antall medlemmer som bidrar er lite i forhold til potensialet på 304 medlemmer. Vi oppfordrer flere til å støtte Grasrotandelen. **Organisasjonsnummer som skal brukes er : 995873737.**

Postkom har også i år støttet oss med et tilskudd på kr. 4000, - til driften.

Likviditeten i foreningen pr. 31.12.2017 er tilfredsstillende, selv om vi i år har brukt noe av egenkapitalen til å dekke aktivitetene.

**Sluttord**

2017 har vært nok ett normalår med aktivitet i foreningen tilpasset de ressurser vi har å arbeide ut fra.

Styret har som tidligere år satset på å føre videre den sosiale og kulturelle delen av formålsparagrafen. Vi har fortsatt å videreføre en ordning med dagstur før sommerferien og en utlandstur tidlig på høsten. Den mer sosiale delen synes vi også er ivaretatt gjennom medlemsmøtene, 2 fellesturer og opplegg med omvisning på postterminalen. Åresalg/utlodningen dekker som nevnt kostnader til servering på medlemsmøtene samt et lite overskudd noen ganger. Styret takker alle som kommer på møtene, velvillig har gitt gevinster, deltatt som loddselgere og ikke minst kjøper lodd.

Vi vil også takke alle som har hjulpet til med servering/rydding på møtene.

Vi oppfordre medlemmer til å stille seg positive til forespørsler om å gjøre en innsats i foreningen, enten som tillitsvalgt eller å påta seg andre oppgaver.

Vi takker Postkom for godt samarbeid og for all velvilje når det gjelder kopiering og bruk av møterom m.m. i tiden vi var på Sluppen. Vi takker ledelse/stab i Post og Logistikk for tålmodighet og venting når vi bruker kopimaskinen.

Utfordringen i årene fremover er som tidligere nevnt å ha aktiviteter som fortsatt bidrar til interesse for å møtes og ha et sosialt fellesskap. Spesielt hva må til for å få med nye og yngre pensjonister.Videre greie å formidle informasjon med mer bruk av mail og internettsystemer til de ulike aldersgrupper.

Vi må fortsatt ha aktiviteter som bedrer våre vilkår som pensjonister. Vi vil gjøre dette ved å ha samhandling med fora som kan påvirke sentrale myndigheter i saker som angår oss. Antall medlemmer har også stor betydning i påvirkningssaker. Jo flere vi er, jo større styrke. Medlemsverving og lojalitet til å være medlem er derfor en viktig del av dette.

For

Postpensjonistene i Sør-Trøndelag

Arne O. Bendiksvold /s/ Per Henry Hansen /s/ Steinar Bjerke /s/

Ragnhild Langrød /s/ Jorunn Gran /s/

Randi Helene Svee /s/ Hans R. Iversen /s/